**PROIECT CONTRACT DE SERVICII**

**nr. \_\_\_\_\_\_\_ data**

**Părţile**

În temeiul Legii nr.98/2016 privind achizițiile publice și a Hotărârii de Guvern nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru s-a încheiat prezentul contract de prestări de servicii.

Între:

**DIRECȚIA GENERALĂ DE ASISTENȚĂ SOCIALĂ ȘI PROTECȚIA COPILULUI**

**IALOMIȚA** cu sediul în municipiul Slobozia, str.Constantin Dobrogeanu Gherea, nr.1, jud. Ialomiţa, telefon nr. +40 243.231088, fax nr +40243.233.407; cod fiscal 960462, cod IBAN RO94TREZ24A680400710300X, deschis la Trezoreria Slobozia, cod poştal 920032, e-mail: office@dpcialomita.ro, reprezentată prin Director General-Paul Marcu și Director Economic-Lucreția Buda , în calitate de **ACHIZITOR,** pe de o parte,

și

\_\_\_\_ \_ \_ \_ \_ \_ \_ \_ \_ \_ \_ \_, cu sediul în \_\_\_\_\_\_ \_\_ \_ \_, Tel.: \_\_\_ \_ \_ \_ \_ \_\_, fax:

\_\_\_\_\_\_ \_ \_ \_\_, mobil: \_\_\_\_ \_ \_ \_ \_ e-mail:\_\_\_\_\_\_\_ \_ \_ , cod de înregistrare fiscală

\_\_\_\_ \_ \_ \_, cont \_\_\_\_\_\_ \_ \_ \_ \_, deschis la Trezoreria \_\_\_\_\_\_ \_ \_ \_\_, reprezentată legal prin \_\_\_\_\_ \_\_ \_ \_, în calitate de

**PRESTATOR**, pe de altă parte.

1. **Definiţii**
2. ***Contract*** - prezentul contract şi toate anexele sale;
3. ***achizitor şi prestator*** - părţile contractante, aşa cum sunt acestea numite în prezentul contract;
4. ***preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
5. ***servicii*** *-* activităţi a căror prestare face obiect al contractului;
6. ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
7. ***forţa majoră*** - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
8. ***zi*** - zi calendaristică; ***an*** - 365 de zile.

1. **Interpretare**
   1. - În prezentul contract, cu excepţia unei prevederi contrare, cuvintele la forma singular vor include formă de plural şi viceversa, acolo unde acest lucru este permis de context.
   2. - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

1. **Obiectul principal al contractului**
   1. Obiectul contractului îl reprezintă prestarea serviciilor de elaborare:

* **Documentaţiile tehnice necesare în vederea obţinerii avizelor/acordurilor/autorizaţiilor**
* **Documentaţii suport şi cheltuieli pentru obţinerea de avize, acorduri şi autorizaţii**
* **Proiect tehnic şi detalii de execuţie**
* **Verificarea tehnică de calitate a proiectului tehnic și a detaliilor de execuție**
* **Asistenţă tehnică din partea proiectantului**

pentru obiectivul de investiţie **„****Centrul de Recuperare pentru Copii cu Autism– Slobozia”**

Prestatorul va presta serviciile **în baza Documentaţiei S.F** aprobată prin Hotărârea Consiliului Judeţean Ialomiţa nr. 81/27.04.2021, în conformitate cu caietul de sarcini si propunerea tehnică.

În cazul în care, pe parcursul îndeplinirii contractului, se constată faptul că anumite elemente ale ofertei tehnice sunt inferioare sau nu corespund cerinţelor prevăzute în caietul de sarcini și/sau tema de proiectare, prevalează prevederile caietului de sarcini și/sau tema de proiectare.

1. **Preţul contractului**
   1. Preţul convenit pentru îndeplinirea contractului, plătibil prestatorului de către achizitor, conform formularului de ofertă este de \_\_\_\_\_\_\_\_ **lei**, la care se adaugă T.V.A. conform legii, din care:

- pentru **întocmirea** **PT şi DE**\_\_\_\_\_\_ \_ \_ \_ **lei**, la care se adaugă T.V.A;

- pentru **documentaţii** **tehnice necesare în vederea obţinerii avizelor/acordurilor/autorizaţiilor,** **documentaţii suport şi cheltuieli pentru obţinerea de avize, acorduri şi autorizaţii** \_\_\_\_\_\_ \_ \_ \_ **lei**, la care se adaugă T.V.A;

- pentru **verificarea tehnică de calitate a proiectului tehnic și a detaliilor de execuție** \_\_\_\_\_\_ \_ \_ \_ **lei**, la care se adaugă T.V.A

- pentru servicii de **asistenţă tehnică din partea proiectantului** \_\_\_\_\_\_ \_ \_ \_ **lei**, la care se adaugă T.V.A., din care:

|  |
| --- |
| - pe perioada de execuţie a lucrărilor\_\_\_\_\_\_ \_ \_ \_ **lei**, la care se adaugă T.V.A. |
| - pentru participarea proiectantului la fazele incluse în programul de control al lucrărilor de execuţie, avizat de către Inspectoratul de Stat în Construcţii\_\_\_\_\_\_ \_ \_ \_ **lei**, la care se adaugă T.V.A. |

* 1. Preţul este ferm pe toată perioada contractului şi nu se poate modifica.
  2. Modalităţi de plata:

În conformitate cu prevederile Legii nr.72 din 28 martie 2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, achizitorul se obligă să plătească preţul serviciilor către prestator în termen de 30 zile calendaristice de la data primirii facturii sau a oricărei alte cereri echivalente de plată după verificarea documentelor justificative, de către persoana desemnată de achizitor şi pe bază de proces verbal de recepție. Plata serviciilor pentru elaborarea documentatiilor se va efectua dupa predarea acestora si semnarea procesului verbal de receptie fara obiectiuni, iar pentru asistenta tehnica plata se va efectua pe perioada de executie a lucrarilor si pentru participarea la fazele incluse in programul de control al lucrarilor de executie, avizat de catre ISC.

1. **Durata contractului**
   1. Durata prezentului contract este perioada cuprinsă între data semnării contractului de către ambele părți și data încheierii ultimului proces-verbal de recepție la terminarea lucrărilor, după emiterea certificatului de audit energetic final pentru obiectivul de investii care face obiectul prezentului contract.
   2. Termenul de elaborare și predare a documentelor este de maximum 70 de zile, după intrarea în vigoare a contractului iar asistența tehnică este de 12 luni, de la data începerii lucrărilor, cu posibilitatea de prelungire în cazul extinderii perioadei de execuție a acestora.
   3. Cu 7 zile lucrătoare înainte de data specificată pentru întrunirea comisiei de recepţie la

terminarea lucrărilor, ofertantul va prezenta achizitorului, cartea tehnică a construcţiei.

* 1. Contractul intra in vigoare la data semnarii acestuia si inceteaza sa produca efecte la data îndeplinirii tuturor obligațiilor de către ambele părți.

Durata contractului de achizitie publica include perioada de timp prevazuta pentru elaborarea documentatiilor tehnico-economice fazele P.T. + C.S., D.E., P.A.C. si P.O.E, a documentatiilor necesare pentru obtinerea tuturor avizelor si acordurilor,verificarea tehnică de calitate a proiectului tehnic și a detaliilor de execuție, precum si perioada de timp necesara asigurarii asistentei tehnice.

* 1. Asistenţa tehnică pe perioada de evaluare a proiectului tehnic, precum și asistenţa tehnică din partea proiectantului se vor asigura pe perioada de execuție a lucrărilor cu posibilitatea de prelungire în cazul extinderii perioadei de execuție a lucrărilor.

1. **Executarea contractului**
   1. Data pentru începerea activităţilor contractate este o zi de la data semnării contractului de

către ambele părţi şi constituirea garanţiei de bună execuţie.

* 1. Garanţia de bună execuție a contractului în cuantum de 5% din prețul contractului fără TVA se constituie în termen de cel mult 5 zile lucrătoare de la data semnării contractului de ambele parti.
  2. Neconstituirea garanţiei de bună execuție dă dreptul autorității contractante să rezilieze prezentul contract, de plin drept, fără nici o altă formalitate prealabilă de punere în întârziere.

1. **Documentele contractului**
   1. - Documentele contractului sunt:
2. Caietul de sarcini;
3. Propunerea tehnică și propunerea financiară;
4. Acordul de asociere, dacă este cazul;
5. Contractul de asociere încheiat în baza acordului de asociere (dacă este cazul);
6. Lista subcontractantilor și contractele de subcontractare (dacă este cazul);
7. Garanția de bună execuție, după constituire;
8. Act adiţional (dacă este cazul);
9. Alte documente, conform legii.*.*
10. **Obligaţiile principale ale prestatorului PROIECTAREA LUCRĂRILOR**
    1. Prestatorul are obligaţia **de a realiza serviciile** ce fac obiectul prezentului contract la standardele și /sau performantele prezentate în caietul de sarcini și propunerea tehnică, anexă la prezentul contract, în conformitate cu prevederile legislaţiei romaneşti și comunitare din domeniu. Va asigura asistenţa tehnică pe perioada de derulare a procedurii de achiziţie publică pentru atribuire a contractului de lucrări**,** precum și asistenţa tehnică din partea proiectantului pe perioada de execuție a lucrărilor, precum şi pentru participarea proiectantului la fazele incluse în programul de control al lucrărilor de execuţie, avizat de către Inspectoratul de Stat în Construcţii

Toate soluţiile tehnice propuse vor trebui să respecte nivelul calitativ, tehnic și de performanța, siguranța în exploatare, dimensiuni, sisteme de asigurare a calităţii etc, în conformitate cu reglementările tehnice, standardele, normele și normativele interne, în vigoare și cerinţele caietului de sarcini și tema de proiectare.

* 1. Documentaţiile elaborate, aferente contractului se vor actualiza în cazul în care apar modificări legislative care are putea afecta conţinutul documentelor elaborate, fără alte costuri suplimentare.
  2. (1)Prestatorul are obligaţia de a executa serviciile prevăzute în contract cu profesionalismul și promptitudinea cuvenite angajamentului asumat și în conformitate cu propunerea să tehnica.

1. Prestatorul se obliga să supravegheze prestarea serviciilor, să asigure resursele umane și materiale, instalaţiile, echipamentele și orice alte asemenea, fie de natura provizorie, fie definitivă, cerute de și pentru contract, în măsura în care necesitatea asigurării acestora este prevăzută în prezentul contract. Totodată este răspunzător atât de siguranța tuturor operaţiunilor și metodelor de prestare utilizate, cât și de calificarea personalului folosit pe toată durata contractului.
2. Prestatorul este pe deplin responsabil pentru prestarea serviciilor în Termenul de prestare al serviciilor și predare a documentelor precizate la punctul 6.2. dacă pe parcursul îndepliniri contractului intervin circumstanțe, care nu se datorează prestatorului care îl pun pe acesta în imposibilitatea de a respecta termenele de la 6.2. acesta are obligaţia de a notifica acest lucru, în timp util, achizitorului.
   1. Prestatorul se obliga să respecte reglementările referitoare la condiţiile de muncă și protecția muncii și după caz standardele internaționale agreate cu privire la forța de muncă, convenţiile cu privire la libertatea de asociere și negocierile colective, eliminarea muncii forţate și obligatorii, eliminarea discriminării în privința angajării și ocupării forței de muncă și abolirea muncii copiilor.
   2. Prestatorul va prezenta documentele conform specificaţiilor caietului de sarcini,

anexă la contract.

* 1. Prestatorul va respecta și se va supune tuturor legilor și reglementarilor în vigoare în România și se va asigura că și personalul său salariat sau contractat de acesta, conducerea să, subordonaţii acestuia și salariaţii din teritoriu vor respecta și se vor supune de asemenea aceloraşi legi și reglementări.
  2. Prestatorul va despăgubi achizitorul în cazul oricăror pretenții și acțiuni în justiție rezultate din orice încălcări ale prevederilor în vigoare de către prestator, personalul său salariat sau contractat de acesta, conducerea să, subordonaţii acestuia și salariaţii din teritoriu.
  3. Dacă prestatorul este o asociere alcătuită din două sau mai multe persoane juridice toate aceste persoane vor răspunde solidar de îndeplinirea obligaţiilor din prezentul Contract. Persoana desemnată de asociere să acţioneze în numele sau în cadrul contractului va avea autoritatea de a reprezenta și angaja contractual asocierea. Orice modificare a componenţei asocierii, fără acordul prealabil scris al achizitorului va fi considerată o încălcare a prezentului contract.
  4. Prestatorul se obligă să despăgubească achizitorul împotriva oricăror:

- reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.) legate de echipamentele, materialele, instalaţiile sau utilajele folosite pentru sau în legătură cu produsele achiziţionate; şi:

* daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
  1. Prestatorul este răspunzător atât de siguranța tuturor operaţiunilor și metodelor de prestare utilizate, cât și de calificarea personalului folosit pe toată durata contractului.
  2. Prestatorul se obligă să remedieze, pe cheltuială proprie, la cererea achizitorului și în termenul indicat de acesta, orice deficiența în prestarea serviciilor cauzată de neîndeplinirea obligaţiilor sale contractuale.
  3. Prestatorul se obliga să respecte instrucțiunile transmise de către achizitor, ca și cum acestea ar fi parte a contractului însuși, clauzele prezentului contract fiind aplicabile în integralitate.
  4. Prestatorul rămâne răspunzător pentru orice încălcare a obligaţiilor sale contractuale și după încetarea contractului, pentru perioada prevăzută în acest sens de legislaţia românească aplicabilă.
  5. Codul de conduită al prestatorului:

1. Prestatorul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a Achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.
2. În cazul în care Prestatorul sau oricare din asociaţii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de servicii sau orice alt contract încheiat cu Achizitorul, ori pentru a favoriza sau defavoriza orice persoană în legătură cu contractul său cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de Prestator în baza contractului.
3. Plăţile către Prestator aferente contractului vor constitui singurul venit ori beneficiu ce poate deriva din contract, şi atât Prestatorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă formă de retribuţie în legătură cu sau pentru executarea obligaţiilor din contract.
4. Prestatorul nu va avea nici un drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.
5. Prestatorul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, Prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul său ca rezultat al derulării serviciilor ce fac obiectul prezentului contract. Totodată, Prestatorul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul său în scopul executării contractului.
   1. **Termene maxime de realizare:**

- Durata de prestare a serviciilor de proiectare este de maximum 70 zile, iar asistența tehnică este de 12 luni, de la data începerii lucrărilor, cu posibilitatea de prelungire în cazul extinderii perioadei de execuție a acestora.

- Durata contractului de achizitie publica include perioada de timp prevazuta pentru elaborarea documentatiilor tehnico-economice fazele P.T. + C.S., D.E., P.A.C. si P.O.E, a documentatiilor necesare pentru obtinerea tuturor avizelor si acordurilor, verificarea tehnică de calitate a proiectului tehnic și a detaliilor de execuție, precum si perioada de timp necesara asigurarii asistentei tehnice.

- Cu 7 zile lucrătoare înainte de data specificată pentru întrunirea comisiei de recepţie la terminarea lucrărilor, ofertantul va prezenta achizitorului, cartea tehnică a construcţiei

1. **Dreptul de proprietate intelectuală**
   1. Orice rapoarte şi date precum hărţi, diagrame, schiţe, instrucţiuni, planuri, statistici, calcule, baze de date, software şi înregistrări justificative ori materiale achiziţionate compilate sau realizate de Prestator, sau de personalul său salariat ori contractat în executarea contractului de servicii vor fi proprietatea achizitorului. După încetarea contractului de servicii, prestatorul va remite toate aceste documente şi date achizitorului. Prestatorul nu va păstra copii ale acestor documente ori date şi nu le va utiliza în scopuri care nu au legătură cu contractul de servicii fără acordul scris în prealabil al achizitorului.
   2. Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în prestarea Contractului de Servicii vor fi proprietatea Achizitorului, care le va putea utiliza aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.
2. **Obligaţiile achizitorului**
   1. Achizitorul se obligă să recepţioneze serviciile prestate, conform prevederilor pct. 14.
   2. În conformitate cu prevederile Legii nr.72 din 28 martie 2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, achizitorul se obligă să plătească preţul serviciilor către prestator în termen de **30 zile** calendaristice de la data primirii facturii sau a oricărei alte cereri echivalente de plată după verificarea documentelor justificative, de către persoana desemnată de achizitor şi pe bază de proces verbal de recepție.
   3. Achizitorul va pune la dispoziție, la solicitarea scrisă a prestatorului, orice informații pe care le deține, necesare elaborării documentației tehnice şi economice.
3. **Sancţiuni pentru neîndeplinirea culpabilă a obligaţiilor**
   1. Pentru nerespectarea obligaţiilor ce revin prestatorului, conform prezentului contract, achizitorul are dreptul de a calcula şi pretinde penalităţi de întârziere în procent de 0,10 % pe zi aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.
   2. Neefectuarea plăţilor facturilor la termenul precizat poate obliga achizitorul la plata unor penalităţi de întârziere în procent de 0,10 % pe zi aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.
   3. Achizitorul este exonerat de plată penalizărilor de întârziere în cazul în care prestatorul nu respectă obligaţiile ce-i revin cu privire la depunerea, în timp util, a tuturor documentelor justificative aferente plăţii.
   4. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept şi de a pretinde plata de daune-interese.
   5. Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
   6. Neexecutarea prevederilor contractuale în mod culpabil, dă dreptul achizitorului, în condițiile art. 1553 alin.(2) partea finală din Codul Civil, să rezilieze de drept contractul, fără altă formalitate și fără intervenția instanțelor de judecată.
4. **Garanţia de bună execuţie a contractului**
   1. Prestatorul are obligaţia de a constitui garanţia de bună execuţie în termen de maxim **5 zile lucrătoare** de la data semnării contractului.
   2. Prestatorul se obligă să constituie garanţia de bună execuţie a contractului în cuantum de........ **lei**, reprezentând 5% din preţul contractului, fără T.V.A, în conformitate cu prevederile art.39, 40, alin.1 şi 2 din H.G. nr.395/2016, in contul nr... .
   3. Neprezentarea dovezii de constituire a garanţiei de bună execuţie în termenul stabilit la pct. 13.1, determină încetarea de drept a contractului.
   4. Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.
   5. Achizitorul se obligă să restituie garanţia de bună execuţie în cel mult **14 zile** de la data finalizării tuturor obligaţiilor contractului de servicii, dacă nu a ridicat până la acea dată pretenţii asupra ei, conform prevederilor art.41 şi art.42 alin.3, lit. b din HG nr.395/2016.
   6. În situaţia în care se va prelungi termenul de execuţie al lucrărilor în vederea îndeplinirii obiectivului de investiţie, pentru orice motiv (inclusiv forţa majoră), prestatorul are obligaţia de a prelungi valabilitatea garanţiei de bună execuţie, în maxim 5 zile de la data intrării în vigoare a actului adiţional.
   7. Garanţia de bună execuţie ce se va prelungi va fi valabilă de la data expirării celei iniţiale pe perioada de prelungire a termenului de execuţie, până la recepţia la terminarea lucrărilor.
5. **Recepţie şi verificări**
   1. Achizitorul prin reprezentanţii săi împuterniciţi, are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică și din caietul de sarcini.
   2. Predarea, respectiv primirea documentaţiei se va realiza pe bază de proces-verbal, semnat de părţile contractante în termenul prevăzut la pct 6.2.
6. **Începere, întârzieri prestări servicii**
   1. Prestatorul are obligaţia de a începe prestarea serviciilor imediat după constituirea garanţiei de bună execuție , dar nu mai târziu de 6 zile lucrătoare de la data semnării contractului de ambele părți.
   2. Dacă pe parcursul îndeplinirii contractului prestatorul nu respecta perioada de prestare, acesta are obligaţia de a notifica acest lucru, în timp util achizitorului. Modificarea datei/perioadelor de prestare asumate prin termenul contractual se face cu acordul parţilor, prin act adiţional.
7. **Amendamente**
   1. Părţile contractante au dreptul, pe durata îndeplinirii contractului, de a conveni asupra modificării clauzelor contractului, prin act adiţional, în situația apariției unor circumstanțe imprevizibile ce nu au putut fi prevăzute la semnarea contractului.
8. **SUBCONTRACTAREA, TERŢ SUSŢINĂTOR**
   1. **Subcontractarea**
      1. La încheierea Contractului sau atunci când se introduc noi subcontractanti, este obligatorie furnizarea către Achizitor a contractelor încheiate de către Prestator cu subcontractanții nominalizaţi în oferta sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în Contract devenind anexe ale acestuia. Ele trebuie să cuprindă obligatoriu, însă fără a se limita: denumirea subcontractantilor, reprezentanţii legali ai noilor subcontractanti, datele de contact, activităţile ce urmează a fi subcontractate, valoarea aferenta prestaţiilor, opţiunea de a fi plătiți direct de către Achizitor, opţiunea de cesionare a contractului în favoarea Achizitorului (dacă este cazul).
      2. Prestatorul are dreptul de a înlocui/implică noi subcontractanti în perioada de implementare a Contractului, cu condiţia ca schimbarea să nu reprezinte o modificare substanţială a acestuia, în conformitate cu cele prevăzute expres de legislaţia în vigoare privind achiziţiile publice.
      3. Prestatorul nu va avea dreptul de a înlocui/implica niciun subcontractant, în perioada de implementare a contractului fără acordul prealabil al Achizitorului. Orice solicitare privind înlocuirea/implicarea de noi subcontractanti, va fi înaintata către Prestator în vederea obţinerii acordului Achizitorului într-un termen rezonabil şi care nu va putea fi mai mic de 15 zile înainte de momentul începerii activităţii de către noii subcontractanti.
      4. În situaţia prevăzută la art.17.1.2, Prestatorul poate înlocui/implica subcontractanţii în perioada de implementare a contractului, în următoarele situaţii:
         1. înlocuirea subcontractantilor nominalizaţi în oferta ale căror activităţi au fost indicate în oferta ca fiind realizate de subcontractanti;
         2. declararea unor noi subcontractanti, ulterior semnării contractului, în condiţiile în care lucrările ce urmează a fi subcontractate au fost prevăzute în oferta, fără a se indica iniţial opţiunea subcontractării acestora.
         3. renunţarea, retragerea subcontractantilor din contract
      5. În vederea obţinerii acordului Achizitorului, noii subcontractanti sunt obligați să prezinte:

* o declaraţie pe proprie răspundere prin care îşi asuma prevederile caietului de sarcini şi a propunerii tehnice depusă de către Prestator la oferta, pentru activităţile supuse subcontractării;
* contractele de subcontractare încheiate între Prestator şi noii subcontractanti ce vor cuprinde obligatoriu dar fără a se limita la acestea, informaţii cu privire la activităţile ce urmează a fi subcontractate, datele de contact şi reprezentanţii legali, valoarea aferenta activităţii ce va face obiectul contractului;
* certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.
  + 1. Dispoziţiile privind înlocuirea/implicarea de noi subcontractanti nu diminuează în nici o situaţie răspunderea Prestatorului în ceea ce priveşte modul de îndeplinire a Contractului.
    2. În vederea finalizării Contractului, Achizitorul poate solicita în condițiile legislaţiei achiziţiilor, iar Prestatorul se obliga să cesioneze în favoarea Achizitorului, contractele încheiate cu subcontractanţii acestuia, Prestatorul obligându-se totodată sã introducă în contractele sale cu subcontractanții clauze în acest sens. Într-o asemenea situaţie Contractul va fi continuat de subcontractanți. Dispoziţiile privind cesiunea contractului de subcontractare nu diminuează în nici o situaţie răspunderea Prestatorului fata de Achizitor în ceea ce priveşte modul de îndeplinire a Contractului.
  1. **Plata directă către subcontractanti**
     1. Achizitorul poate efectua plati corespunzătoare partii/părţilor din Contract îndeplinite de către subcontractanţii dacă aceştia şi au exprimat în mod expres această opţiune, conform dispoziţiilor legale aplicabile privind achiziţiile publice.
     2. În aplicarea prevederilor art.17.2.1. subcontractanţii îşi vor exprima la momentul nominalizării lor în ofertă şi oricum nu mai târziu de data încheierii Contractului, sau la momentul introducerii acestora în Contract, după caz, opţiunea de a fi plătiţi direct de către Achizitor.

17.2.3 Achizitorul efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv Achizitor, Prestator şi subcontractant sau de Achizitor şi subcontractant atunci când, în mod nejustificat, Prestatorul blochează confirmarea executării obligaţiilor asumate de subcontractant.

17.2.4. În aplicarea prevederilor art. 17.1.7 Acordul parţilor se poate materializa prin încheierea unui act adiţional la contract intre Achizitor, Prestator şi Subcontractant atunci când contractul de subcontractare este cesionat Achizitorului

* 1. **Terţul Susţinător**
     1. Prezentul contract reprezintă şi contract de cesiune a drepturilor litigioase ce rezulta din încălcarea obligaţiilor ce îi revin terţului susţinător în baza angajamentului ferm, anexă la prezentul contract. Cu titlu de garanţie, prin semnarea prezentului contract, Prestatorul consimte ca Achizitorul se poate substitui în toate drepturile sale, rezultate în urma încheierii angajamentului ferm, putând urmări orice pretenţie la daune pe care acesta ar putea să o aibă împotriva terţului susţinător pentru nerespectarea obligaţiilor asumate de către acesta
     2. În cazul în care Prestatorul este în imposibilitatea derulării prezentului contract, respectiv pentru partea de contract pentru care a primit susţinere din partea terţului în baza angajamentului ferm, terţul susţinător este obligat a duce la îndeplinire acea parte a contractului care face obiectul respectivului angajament ferm. Înlocuirea Prestatorului iniţial cu terţul susţinător, nu reprezintă o modificare substanţială a contractului în cursul perioadei sale de valabilitate şi se va efectua prin semnarea unui act adiţional la contract şi fără organizarea unei alte proceduri de atribuire.

1. **ÎNCETAREA CONTRACTULUI. REZILIEREA CONTRACTULUI**
   1. Prezentul contract încetează în următoarele situații:
2. prin executarea de către ambele părți a tuturor obligațiilor ce le revin conform prezentului contract și legislației aplicabile;
3. prin acordul părților consemnat în scris;
4. prin reziliere, în cazul în care una din părți nu își execută sau execută necorespunzător obligațiile contractuale.
   1. În situația rezilierii, totale/parțiale din cauza neexecutării/executării parțiale de către Prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.
   2. În situația în care executarea parțiala a obligațiilor contractuale face imposibilă realizarea obiectului contractului în integralitatea sa, chiar dacă a fost recepționata o parte din contract conform dispozițiilor legale, Prestatorul va datora achizitorului daune-interese cu titlu de clauză penală în cuantum egal cu întreaga valoare a obligațiilor contractuale stabilite prin contract .
   3. Rezilierea prezentului contract nu va avea niciun efect asupra obligațiilor deja scadente între părțile contractante.
   4. Părțile sunt de drept în întârziere prin simplul fapt al nerespectării clauzelor prezentului contract.
   5. Achizitorul își rezervă dreptul de a denunța unilateral contractul de prestare, în cel mult 15 zile de la apariția unor circumstanțe care nu au putut fi prevăzute la data încheierii contractului, sub condiția notificării Prestatorului cu cel puțin 3 zile înainte de momentul denunţării.
   6. Fără a aduce atingere dispozițiilor dreptului comun privind încetarea contractului sau dreptului achizitorului de a solicita constatarea nulității absolute acestuia în conformitate cu dispozițiile dreptului comun, achizitorul are dreptul de a denunța unilateral contractul în perioada de valabilitate a acestuia în una dintre următoarele situații:
      1. Prestatorul se află, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit legislaţiei achiziţiilor ;
      2. contractul nu ar fi trebuit să fie atribuit Prestatorului având în vedere o încălcare gravă a obligațiilor care rezultă din legislația europeană relevantă și care a fost constatată printr -o decizie a Curții de Justiție a Uniunii Europene;
      3. în cazul modificării contractului în alte condiții decât cele prevăzute de prevederile legale în vigoare.
   7. Achizitorul poate proceda la rezilierea unilaterală a contractului, fară efectuarea vreunei alte formalităţi şi fără intervenţia instanţei de judecată, în situaţia în care Prestatorul subcontractează sau cesionează cu încălcarea prevederilor legislației în vigoare, drepturile şi obligaţiile sale.
   8. Daunele interese pe care Achizitorul este în drept să le pretindă de la Prestator se rețin din garanția de bună execuție. Dacă valoarea daunelor interese depășește cuantumul garanției de bună execuție, Prestatorul are obligația de a plăti diferența în termen de 60 zile de la notificarea Achizitorului.
5. **Cesiunea**
   1. Prestatorul are obligaţia de a nu transfera, total sau parţial, obligaţiile sale asumate prin contract.
   2. Prestatorul poate cesiona, total sau parţial, dreptul său de a încasa contraprestaţia serviciilor prestate, cu acordul prealabil, exprimat în scris al achizitorului și în condiţiile prevăzute de dispoziţiile Codului Civil.
   3. Solicitările de plată către terţi pot fi onorate numai după operarea unei cesiuni în condiţiile art.17.2.
   4. Cesiunea nu va exonera prestatorul de nici o responsabilitate privind garanţia sau orice alte obligații asumate prin acest contract.
   5. **-**(1) În cazul în care terţul/terţii susţinători/susţinător nu respecta prevederile Angajamentului ferm, anexă la prezentul contract, prestatorul are obligaţia de a ceda, cu titlu de garanţie, achizitorului, la solicitarea expresă a acestuia, drepturile sale privind pretenţiile la daune pe care le-ar putea avea împotriva terţului/terţilor susţinător/susţinători pentru nerespectarea obligaţiilor asumate prin angajamentul ferm printr-o cesiune.

(2) Cesiunea de creanţa în favoarea subcontractantilor legată de partea /părţile din contract care sunt îndeplinite de către aceștia se realizează în condiţiile legislaţiei în vigoare.

1. **Forţa majoră**
   1. Forţa majoră se constată de către o autoritate competentă.
   2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
   3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
   4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
   5. Dacă forţa majoră acţionează sau se estimează că va acţiona o perioadă mai mare de 15 de zile, fiecare parte va avea dreptul să notifice celeilalte părţi încetarea de plin drept a prezentului contract, fără că vreuna dintre părţi să poată pretindă celeilalte daune-interese.
2. **Soluţionarea litigiilor**
   1. Achizitorul şi prestatorul vor depune toate eforturile pentru a rezolva pe cale amiabilă, prin negociere, orice neînţelegere sau dispută care se poate ivi între ei în cadrul sau în legătură cu îndeplinirea contractului.
   2. Dacă, după 5 de zile de la începerea acestor negocieri, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita că disputa să se soluţioneze de către instanţele judecătoreşti competente de la domiciliul achizitorului , potrivit dreptului comun.
3. **Comunicări**
   1. Orice comunicare dintre părţi, referitoare la îndeplinirea prezentului contract, trebuie să fie transmisă în scris.
   2. Orice document scris indiferent de formă de comunicare trebuie înregistrat atât în momentul transmiterii, cât şi în momentul primirii.
   3. Comunicările între părţi se pot face şi prin fax sau e-mail, cu condiţia confirmării în scris a primirii comunicării.
4. **Modificarea Contractului**

Circumstanțele care pot determina Modificarea Contractului ca urmare a identificării de

soluții, pe Durata Contractului, pentru obiectul Contractului și obiectivelor urmărite de

Achizitor, astfel cum sunt precizate în Caietul de Sarcini, sunt:

* + - 1. orice modificare a datelor de contact, reprezentanților autorizați ai Părților, persoanelor de contact, conturilor bancare și băncilor prin care se efectuează plățile,
      2. drepturile și obligațiile Contractantului stabilite prin acest Contract sunt preluate de către un alt operator economic ca urmare a unei succesiuni universale sau cu titlu universal în cadrul unui proces de reorganizare, în condițiile stabilite prin Lege,
      3. înlocuirea/introducerea de Subcontractanți cu respectarea clauzelor stipulate la subcapitolul 17.1 – Subcontractarea din prezentul Contract,
      4. identificarea unor necesități care nu au fost incluse în Contract, dar care au devenit strict necesare în vederea îndeplinirii acestuia și trebuie achiziționate de la Contractant întrucât schimbarea acestuia nu poate fi realizată din motive economice sau tehnice, legate, în principal, de cerințe privind interschimbabilitatea sau interoperabilitatea cu Serviciile deja incluse în Contract, respectiv cu obiectul Contractului, iar schimbarea Contractantului cauzează Achizitorului dificultăți semnificative, materializate inclusiv prin creșterea semnificativă a costurilor,



1. **Legea aplicabilă contractului**
   1. Contractul va fi interpretat conform legilor din România.

Părţile au înţeles să încheie astăzi, \_\_\_/\_\_\_/2021 prezentul contract în două exemplare originale, câte unul pentru fiecare parte.

**ACHIZITOR: PRESTATOR :**

Beneficiar, D.G.A.S.P.C. IALOMIŢA DIRECTOR GENERAL,

Prof. Paul Marcu

DIRECTOR ECONOMIC,

Ec. Lucreţia Buda

SERVICIUL JURIDIC,